અનઅોફિશિયલ રીતે ડાઉનલોડ કરાયેલી ગેમની એપીકે ફાઈલમાં વાઇરસ હોવાથી મોબાઈલધારકોને ભારે અને અનેક રીતે નુકસાન પહોંચાડી શકે છે. જેથી અા ગેમને ડાઉનલોડ કરી હોય તો તેને તાકીદે દૂર કરવી જોઈએ, તેમ અાઈટીના જાણકાર સૂત્રોએ જણાવ્યું હતું.દેશ-વિદેશના ટીનેજરો અને યુવાનોમાં જબરદસ્ત ક્રેઝ ઊભો કરનારી પોકેમોન ગો નામની ગેમ એક અોગુમેન્ટેટ રિયાલિટી એપ છે, જે કેમેરા અને જીપીએસ દ્વારા કામ કરે છે. જેમાં પોકેમોન નામના વર્ચ્યુઅલ ક્રિયેચરને પકડવાનું હોય છે, જે ડિવાઇસના કેમેરામાં દેખાય છે.